CELEX: 62008CN0046
Language: el
Date: 2008-02-08 00:00:00
Title: Υπόθεση C-46/08: Αίτηση για την έκδοση προδικαστικής αποφάσεως, την οποία υπέβαλε το Schleswig-Holsteinischen Verwaltungsgerichts (Γερμανία) στις 8 Φεβρουαρίου 2008 — Carmen Media Group Ltd κατά Land Schleswig-Holstein και Υπουργού Εσωτερικών του Landes Schleswig-Holstein

24.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 128/17
            
         Αίτηση για την έκδοση προδικαστικής αποφάσεως, την οποία υπέβαλε το Schleswig-Holsteinischen Verwaltungsgerichts (Γερμανία) στις 8 Φεβρουαρίου 2008 — Carmen Media Group Ltd κατά Land Schleswig-Holstein και Υπουργού Εσωτερικών του Landes Schleswig-Holstein
   (Υπόθεση C-46/08)
   (2008/C 128/29)
   Γλώσσα διαδικασίας: η γερμανική
   Αιτούν δικαστήριο
   Schleswig-Holsteinisches Verwaltungsgericht
   Διάδικοι στην υπόθεση της κύριας δίκης
   
      Προσφεύγουσα: Carmen Media Group Ltd
   
      Καθών: Land Schleswig-Holstein και Υπουργού Εσωτερικών του Land Schleswig-Holstein
   Προδικαστικά ερωτήματα
   
               1)
            
            
               Έχει την έννοια το άρθρο 49 ΕΚ ότι η επίκληση του δικαιώματος ελεύθερης παροχής υπηρεσιών προϋποθέτει ότι ο παρέχων την υπηρεσία μπορεί, σύμφωνα με τις διατάξεις του κράτους μέλους στο οποίο είναι εγκατεστημένος, να παρέχει και εκεί την υπηρεσία εν προκειμένω: περιορισμός της χορηγούμενης από το Γιβραλτάρ αδείας τυχηρών παιγνίων σε «offshore bookmaking»;
            
         
               2)
            
            
               Έχει την έννοια το άρθρο 49 ΕΚ ότι απαγορεύει εθνικό κρατικό μονοπώλιο διοργανώσεως στοιχημάτων επί αθλητικών εκδηλώσεων και λαχειοφόρων αγορών (με όχι ελάχιστη μόνον πιθανότητα κινδύνου εξάρτησης), το οποίο έχει ως αιτιολογία κυρίως την καταπολέμηση του κινδύνου εξάρτησης από τα τυχηρά παίγνια, αν στο εν λόγω κράτος μέλος επιτρέπεται να παρέχονται από ιδιώτες παρέχοντες υπηρεσία άλλα τυχηρά παίγνια με σημαντική πιθανότητα κινδύνου εξάρτησης και οι διαφορετικές νομικές ρυθμίσεις των στοιχημάτων επί αθλητικών εκδηλώσεων και λαχειοφόρων αγορών, αφενός, και άλλων τυχηρών παιγνίων, αφετέρου, βασίζονται στις διαφορετικές νομοθετικές αρμοδιότητες των ομόσπονδων κρατών (Länder) και της Ομοσπονδίας (Bund);
               Σε περίπτωση καταφατικής απαντήσεως στο προδικαστικό ερώτημα 2):
            
         
               3)
            
            
               Έχει την έννοια το άρθρο 49 ΕΚ ότι απαγορεύει εθνική κανονιστική ρύθμιση, η οποία θέτει υπό τη διακριτική ευχέρεια της αρμόδιας για τη χορήγηση αδείας αρχής την αξίωση για χορήγηση αδείας για τη διοργάνωση και εξασφάλιση τυχηρών παιγνίων, ακόμη και αν συντρέχουν οι εκ του νόμου προβλεπόμενες προϋποθέσεις χορηγήσεως;
            
         
               4)
            
            
               Έχει την έννοια το άρθρο 49 ΕΚ ότι απαγορεύει εθνική κανονιστική ρύθμιση η οποία απαγορεύει τη διοργάνωση και την εξασφάλιση δημόσιων τυχηρών παιγνίων στο Διαδίκτυο αν, ιδίως, ταυτόχρονα —έστω και αν είναι μόνο για μεταβατική περίοδο ενός έτους— καθίσταται δυνατή η διοργάνωση και διαμεσολάβηση στο Διαδίκτυο, τηρουμένων των διατάξεων περί προστασίας των νέων και των παικτών, προκειμένου να καταστεί δυνατή, αποσκοπώντας σε δίκαιη ρύθμιση υπέρ δύο, κυρίως, κατ' επάγγελμα μεσολαβούντων σε τυχηρά παίγνια, οι οποίοι έως τώρα δραστηριοποιούνταν αποκλειστικώς στο Διαδίκτυο, η προσαρμογή στις εμπορικές διόδους που επετράπησαν σύμφωνα με τη διεθνή σύμβαση;